

Οι 9 ιυΐίΓΪ9 η θ<ί 6γ 
νΑΚνΑΡΑ ΖΑΟΗί' 
ϋθΐβ: 2015.11.1 
ΕΕΤ 

Ρθ35θπ: 5ίβΠ8α ΡϋΡ 
(θΓΠΐ3θ()(1β(1) | 

ΙοΜίΐοη: Αϋτβ|5, ΕΙΙίπϊΚο 
Τ νρο0Γ3ίίο 


27623 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2414 

10 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανασύσταση της Γνωμοδοτικής Επιτροπής Επενδύσε¬ 
ων της υποπερίπτωσης (ϋ) της περίπτωσης (β) της 
παραγράφου 15 του άρθρου 7 του Ν. 3299/2004 και 

καθορισμός της διαδικασίας λειτουργίας της. 1 

Σύσταση και συγκρότηση Ομάδας Εργασίας με αντι¬ 
κείμενο την υιοθέτηση του ηλεκτρονικού παρά¬ 
βολου (θ-παράβολο) από το Υπουργείο Δικαιοσύ¬ 
νης, Διαφάνειας και Ανθρωπίνων Δικαιωμάτων.. 2 
Χορήγηση ενισχύσεων ήσσονος σημασίας (άθ ιτίπίπηίε) 
στον γεωργικό τομέα και λεπτομέρειες εφαρμο¬ 
γής, στο πλαίσιο του Κανονισμού (ΕΕ) 1408/2013 

της Επιτροπής. 3 

Έγκριση υπέρβασης του ανώτατου αριθμού επιτρε¬ 
πόμενων ημερών για εκτός έδρας μετακινήσεις 
υπαλλήλων της Διεύθυνσης Κτηνιατρικής Κυκλά¬ 
δων και του Τμήματος Κτηνιατρικής Ανδρου της 
Περιφέρειας Νοτίου Αιγαίου, για το έτος 2015... 4 

Έγκριση υπέρβασης του ανώτατου αριθμού επιτρε¬ 
πόμενων ημερών για εκτός έδρας μετακινήσεις 
του Προϊσταμένου του Τεχνικού Τμήματος της 
Διεύθυνσης Μεταφορών και Επικοινωνιών Κυκλά¬ 
δων της Περιφέρειας Νοτίου Αιγαίου, κλάδου ΠΕ 


Μηχανικών, για το έτος 2015. 5 

ΑΠΟΦΑΣΕΙ Σ 

Αριθμ. 111975/ΔΒΠ 1470 (1) 


Ανασύσταση της Γνωμοδοτικής Επιτροπής Επενδύσε¬ 
ων της υποπερίπτωσης (ϋ) της περίπτωσης (β) της 
παραγράφου 15 του άρθρου 7 του Ν. 3299/2004 και 
καθορισμός της διαδικασίας λειτουργίας της. 

Η ΥΦΥΠΟΥΡΓΟΣ ΟΙΚΟΝΟΜΙΑΣ, 
ΑΝΑΠΤΥΞΗΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 3299/2004 (ΦΕΚ 261/Α72004) 
"Κίνητρα Ιδιωτικών Επενδύσεων για την Οικονομική Ανά¬ 
πτυξη και την Περιφερειακή Σύγκλιση" και ειδικότερα την 
παρ. 15 του άρθρου 7, όπως έχει τροποποιηθεί και ισχύει. 

2. Τις διατάξεις του Π.δ. 63/2005 (ΦΕΚ 92/Α72005) "Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα", όπως ισχύει. 


3. Τις διατάξεις του Π.δ. 116/2014 (ΦΕΚ 185/Α72014) 
«Οργανισμός του Υπουργείου Ανάπτυξης και Ανταγω¬ 
νιστικότητας». 

4. Το Π.δ. υπ’ αριθμ. 70/2015 (ΦΕΚ 114/Α722-9-2015) 
«Ανασύσταση των Υπουργείων, μεταφορά της Γενικής 
Γραμματείας Βιομηχανίας στο Υπουργείο Οικονομίας 
Ανάπτυξης και Τουρισμού». 

5. Το Π.δ. υπ’ αριθμ. 73/2015 (ΦΕΚ 116/Α723-9-2015) 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών. 

6. Την υπ’ αριθμ. 107837(ΦΕΚ 2280/Β722-10-2015) από¬ 
φαση «ανάθεση αρμοδιοτήτων στην Υφυπουργό Οικο¬ 
νομίας Ανάπτυξης και Τουρισμού Θεοδώρα Τζάκρη». 

7. Την υπ’ αριθμ. οικ. 35209 (ΦΕΚ 592/ΥΟΔΔ/18-8-2015) 
απόφαση του Πρωθυπουργού και του Υπουργού Παρα¬ 
γωγικής Ανασυγκρότησης Περιβάλλοντος και Ενέργειας 
σύμφωνα με την οποία διορίζεται ο Ευστράτιος Ζαφεί- 
ρης του Χαραλάμπους στη θέση του Γ ενικού Γ ραμματέα 
Βιομηχανίας του Υπουργείου Παραγωγικής Ανασυγκρό¬ 
τησης Περιβάλλοντος και Ενέργειας. 

8. Την υπ’ αρ. οικ. 15597/7-4-2015 απόφαση (ΦΕΚ 689/Β7 
22-4-2015) μεταβίβασης δικαιώματος υπογραφής εγγρά¬ 
φων «Με εντολή Υπουργού» στο Γ ενικό Γ ραμματέα Βιο¬ 
μηχανίας, στους Προϊσταμένους Γ ενικών Διευθύνσεων, 
στους Προϊσταμένους Δ/νσεων και στους Προϊσταμέ¬ 
νους Τμημάτων της Γενικής Γραμματείας Βιομηχανίας 
του Υπουργείου Παραγωγικής Ανασυγκρότησης, Περι¬ 
βάλλοντος και Ενέργειας». 

9. Την υπ’αριθμ. 25609/ΔΒΕ 2558/6-12-2007 (ΦΕΚ 2334/Β7 
10.12.2007) υπουργική απόφαση "Σύσταση της Γνωμοδο¬ 
τικής Επιτροπής της υποπερίπτωσης ϋ της περίπτωσης 
(β) της παρ.15 του άρθρου 7 του Ν. 3299/2004 όπως 
τροποποιήθηκε με το άρθρο 37 του Ν. 3522/2006 και 
ισχύει και καθορισμός της διαδικασίας λειτουργίας της", 
όπως τροποποιήθηκε και ισχύει. 

10. Τις διατάξεις του Κώδικα Διοικητικής Διαδικασίας 
(Ν.2690/1999, ΦΕΚ 45/Α71999). 

11. Την ανάγκη τροποποίησης της ανωτέρω απόφασης 
λόγω ανασύστασης και μετονομασίας των Υπουργείων 
σύμφωνα με το Π.δ. 70/2015. 

12. Το γεγονός ότι με την παρούσα απόφαση δεν 
προκαλείται πρόσθετη δαπάνη σε βάρος του τακτικού 
προϋπολογισμού. 

13. Το γεγονός ότι έχει γίνει σχετική πρόβλεψη για 
τις αμοιβές της Ειδικής Γνωμοδοτικής Επιτροπής Επι- 

χειρηματικών Σχεδίων στη ΣΑΕ 027/0 με κωδικό έργου 
2000ΣΕ02700000 «Παρακράτηση 4%ο για αποζημιώ¬ 
σεις Γνωμοδοτικών Επιτροπών και Οργάνων Ελέγχου 
Ν.2601/1998», στην πρόταση της ΓΓΒ για το ΠΔΕ 2015, 
αποφασίζουμε: 

Αρθρο 1 

Σύσταση Γνωμοδοτικής Επιτροπής Επενδύσεων 

1. Συστήνεται στην Γενική Γραμματεία Βιομηχανίας 
του Υπουργείου Οικονομίας, Ανάπτυξης και Τουρισμού, 
σύμφωνα με τη διάταξη της υποπερίπτωσης ϋ της πε¬ 
ρίπτωσης (β) της παραγράφου 15 του άρθρου 7 του 
Ν. 3299/2004, όπως ισχύει, Γνωμοδοτική Επιτροπή Επεν¬ 
δύσεων, μέλη της οποίας είναι: 

α) Ο Γ ενικός Γ ραμματέας Βιομηχανίας. 

β) Δύο (2) Προϊστάμενοι Γ ενικών Διευθύνσεων ή αρ¬ 
μόδιων Διευθύνσεων της Γενικής Γραμματείας Βιομη¬ 
χανίας. 

γ)Ένας (1) εκπρόσωπος του Υπουργείου Αγροτικής 
Ανάπτυξης και Τροφίμων. 

δ) Δύο (2) εμπειρογνώμονες αναγνωρισμένου κύρους 
σε θέματα βιομηχανικών επενδύσεων. 

ε)'Ενας (1) εκπρόσωπος του Σ.Ε.Β. 

στ) Ένας (1) εκπρόσωπος της Γ.Σ.Ε.Ε. 

Στις συνεδριάσεις της Επιτροπής παρίσταται ως μέ¬ 
λος άνευ ψήφου και Νομικός Σύμβουλος ή Πάρεδρος 
του Υπουργείου Οικονομίας Ανάπτυξης και Τουρισμού. 

Οταν η Ειδική Γνωμοδοτική Επιτροπή εξετάζει επενδυ¬ 
τικά σχέδια που έχουν υποβληθεί στο Ελληνικό Κέντρο 
Επενδύσεων (ΕΛ.Κ.Ε.), όπως έχει μετονομαστεί σε «Ελ¬ 
ληνική Εταιρεία Επενδύσεων και Εξωτερικού Εμπορίου 
Α.Ε.» στη σύνθεση της παρίσταται ως μέλος άνευ ψήφου 
και εκπρόσωπος της ως άνω εταιρείας. 

2. Ειδικά, για τις επενδύσεις της υποπερίπτωσης (νϋ) 
της περίπτωσης (ε) της παρ. 1 του άρθρου 3 στην Επι¬ 
τροπή συμμετέχουν και ο Γ ενικός Γ ραμματέαςΈρευνας 
και Τεχνολογίας και ένας (1) προϊστάμενος Γ ενικής Διεύ¬ 
θυνσης ή αρμόδιας Διεύθυνσης της Γ ενικής Γ ραμματεί- 
αςΈρευνας και Τεχνολογίας του Υπουργείου Παιδείας, 
Έρευνας και Θρησκευμάτων. 

3. Της Επιτροπής προεδρεύει ο Γενικός Γραμματέας 
Βιομηχανίας του Υπουργείου Οικονομίας, Ανάπτυξης 
και Τουρισμού. 

Αρθρο 2 

Έργο της Γ νωμοδοτικής Επιτροπής 

Το Έργο της Γνωμοδοτικής Επιτροπής Επενδύσεων 
είναι ως καθορίζεται στο άρθρο 7 του Ν. 3299/2004 (ΦΕΚ 
261/Α723-12-2004), ως εκάστοτε ισχύει. 

Άρθρο 3 

Καθορισμός Εισηγητών και Γραμματέων 

1. Αρμόδιο για την εισήγηση των θεμάτων στην Γνω¬ 
μοδοτική Επιτροπή Επενδύσεων που συνιστάται με την 
παρούσα είναι το Τμήμα Δράσεων, Μέτρων, Εφαρμογών, 
Διαχείρισης και Ελέγχων της Διεύθυνσης Βιομηχανικής 
Πολιτικής της Γ.Γ.Β. 

2. Το Τμήμα Δράσεων, Μέτρων, Εφαρμογών, Διαχεί¬ 
ρισης και Ελέγχων της Διεύθυνσης Βιομηχανικής Πολι¬ 
τικής της Γ.Γ.Β. συντάσσει πλήρεις και αιτιολογημένες 
εισηγήσεις, οι οποίες συνυπογράφονται από τον Προϊ¬ 


στάμενο της Διεύθυνσης. Εισηγητές ορίζονται υπάλλη¬ 
λοι όλων των Τμημάτων της Διεύθυνσης Βιομηχανικής 
Πολιτικής της Γ.Γ.Β. 

3. Γ ραμματέας της Επιτροπής καθώς και ο αναπληρω¬ 
τής βοηθός γραμματέας, ο οποίος επικουρεί το γραμ¬ 
ματέα κατά τις συνεδριάσεις, ορίζονται υπάλληλοι της 
Διεύθυνσης Βιομηχανικής Πολιτικής της Γ.Γ.Β. Ο γραμμα¬ 
τέας της Επιτροπής καθώς και ο αναπληρωτής βοηθός 
γραμματέας είναι αρμόδιοι για την τήρηση των πρα¬ 
κτικών των συνεδριάσεων και για κάθε γραμματειακή 
υποστήριξη που απαιτείται για την ομαλή λειτουργία 
της Επιτροπής. 

Αρθρο 4 

Κανονισμός Λειτουργίας 
της Γ νωμοδοτικής Επιτροπής 

1. Οι συνεδριάσεις της Γ νωμοδοτικής Επιτροπής Επεν¬ 
δύσεων γίνονται στη Γενική Γραμματεία Βιομηχανίας, 
μετά από έγγραφη πρόσκληση των μελών της από τον 
Πρόεδρο, οποιαδήποτε εργάσιμη ημέρα και πέρα από 
το ωράριο λειτουργίας των Δημοσίων Υπηρεσιών. 

2. Με τα θέματα που είναι έτοιμα να εισαχθούν στην 
Γνωμοδοτική Επιτροπή για συζήτηση, καταρτίζεται η 
Ημερήσια Διάταξη, η οποία κοινοποιείται στα μέλη με 
μέριμνα του γραμματέα, μαζί με τα αντίστοιχα εισηγη¬ 
τικά σημειώματα του αρμοδίου Τμήματος. 

3. Η Επιτροπή γνωμοδοτεί επί των θεμάτων που ει- 
σηγείται το Τμήμα Δράσεων, Μέτρων, Εφαρμογών, Δι¬ 
αχείρισης και Ελέγχων της Διεύθυνσης Βιομηχανικής 
Πολιτικής της Γ.Γ.Β. και τα μέλη δύνανται να ενημερώ¬ 
νονται επί όλων των στοιχείων των σχετικών φακέλων. 

4. Ο γραμματέας της Επιτροπής τηρεί πρακτικά των 
συζητήσεων των θεμάτων κάθε συνεδρίασης. Τα πρα¬ 
κτικά υπογράφονται από τον Πρόεδρο, τα μέλη και τον 
γραμματέα της Επιτροπής. Ο γραμματέας μεριμνά για 
την κοινοποίηση των πρακτικών στη Διεύθυνση Βιο¬ 
μηχανικής Πολιτικής για τις περαιτέρω ενέργειες. Μια 
σειρά πρακτικών τηρείται στο αρχείο της Γραμματείας. 

5. Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος και τα μισά τουλάχιστον 
από τα υπόλοιπα μέλη της Επιτροπής με δικαίωμα ψή¬ 
φου και αποφασίζει κατά πλειοψηφία των παρόντων 
μελών. Σε περίπτωση ισοψηφίας υπερισχύει η ψήφος 
του Προέδρου. 

6. Η Γνωμοδοτική Επιτροπή μπορεί να καλεί στις συνε¬ 
δριάσεις τους αξιολογητές των επενδύσεων για την πα¬ 
ροχή διευκρινήσεων προς υποβοήθηση του έργου της. 
Για τον ίδιο λόγο, στις συνεδριάσεις είναι δυνατόν να 
παρευρίσκονται εκπρόσωποι των επενδυτικών φορέων. 

Αρθρο 5 

Περιορισμοί - όροι για τα μέλη της Γ νωμοδοτικής 
Επιτροπής 

1. Δεν μπορούν να συμμετέχουν στις συνεδριάσεις της 
Γ νωμοδοτικής Επιτροπής τα μέλη, σύμβουλοι ή φυσικά 
πρόσωπα που συμμετέχουν στο εταιρικό ή μετοχικό κε¬ 
φάλαιο ή στη διοίκηση επιχειρήσεων ή έχουν καταρτίσει 
ή συμμετάσχει στην κατάρτιση επενδυτικών σχεδίων, ή 
έχουν αξιολογήσει ή ελέγξει αιτήσεις υπαγωγής κατά 
την τελευταία πενταετία, που έχουν υπαχθεί στους 
Ν. 2601/1998 και Ν. 3299/2004 ή έχουν υποβάλλει αίτη- 

ση για να υπαχθούν στις διατάξεις του Ν. 3299/2004, 
εφόσον στις συνεδριάσεις αυτές εξετάζονται θέματα 
των επιχειρήσεων αυτών ή θέματα άλλων επιχειρήσεων 
ίδιου ή συναφούς αντικειμένου. 

2. Στα μέλη και τους εισηγητές των γνωμοδοτικών 
επιτροπών που προβλέπονται στη παρούσα, εφαρμό¬ 
ζονται οι διατάξεις του Ν. 3213/2003 περί δήλωσης και 
ελέγχου περιουσιακής κατάστασης, όπως ισχύει. 

Άρθρο 6 

Συγκρότηση της Γνωμοδοτικής Επιτροπής 

Η συγκρότηση της Γνωμοδοτικής Επιτροπής Επεν¬ 
δύσεων γίνεται με απόφαση του Υπουργού Οικονομί¬ 
ας, Ανάπτυξης και Τουρισμού, μη δημοσιευόμενη στη 
Εφημερίδα της Κυβερνήσεως. Με την απόφαση αυτή 
ορίζονται επίσης οι αναπληρωτές του Προέδρου και 
των μελών της Επιτροπής, ο γραμματέας και ο ανα¬ 
πληρωτής βοηθός γραμματέας της Επιτροπής, καθώς 
και οι εισηγητές. 

Άρθρο 7 

Οι αποζημιώσεις του Προέδρου, των μελών, των ει¬ 
σηγητών, του γραμματέα και του αναπληρωτή βοηθού 
γραμματέα ορίζονται σύμφωνα με τις διατάξεις της 
παραγράφου 18 του άρθρου 7 του Ν.3299/2004. 

Άρθρο 8 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως, οπότε παύει και η 
ισχύς της υπ’ αριθμ. 25609/ΔΒΕ 2558/2007 (ΦΕΚ 2334/ 
Β72007) υπουργικής απόφασης «Σύσταση της Γνωμοδο¬ 
τικής Επιτροπής της υποπερίπτωσης ϋ της περίπτωσης 
(β) της παρ.15 του άρθρου 7 του Ν. 3299/2004 όπως 
τροποποιήθηκε με το άρθρο 37 του Ν. 3522/2006 και 
ισχύει και καθορισμός της διαδικασίας λειτουργίας της», 
όπως τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2015 

Η ΥΦΥΠΟΥΡΓΟΣ 

ΘΕΟΔΩΡΑ ΤΖΑΚΡΗ 
-♦- 

Αριθμ. 45913 οικ. (2) 

Σύσταση και συγκρότηση Ομάδας Εργασίας με αντι¬ 
κείμενο την υιοθέτηση του ηλεκτρονικού παράβο¬ 
λου (θ-παράβολο) από το Υπουργείο Δικαιοσύνης, 
Διαφάνειας και Ανθρωπίνων Δικαιωμάτων. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 5 παρ. 6 του Ν. 2408/1996 (ΦΕΚ Α' 104), 
όπως τροποποιήθηκε με το άρθρο 10 του Ν. 3060/2002 
(ΦΕΚ Α' 242) «Ρύθμιση θεμάτων αρμοδιότητας του 
Υπουργείου Δικαιοσύνης», 

β) του άρθρου 21 του Ν. 4024/2011 (ΦΕΚ Α' 226) «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012 - 2015» και 


γ) του άρθρου 7 παρ. 2 περ. β' του Ν. 3469/2006 «Εθνι¬ 
κό Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ Α' 131), όπως ισχύει. 

2) Το υπ’ αριθμ. πρωτ. 58340/Γ2/8.4.2015 έγγραφο του 
Υπουργείου Πολιτισμού, Παιδείας και Θρησκευμάτων 
και το υπ’ αριθμ. πρωτ. 2/21555/03-04-2015 έγγραφο του 
Υπουργείου Οικονομικών. 

3) Το υπ’ αριθμ. πρωτ. 366/30-06-2015 έγγραφο της 
Συντονιστικής Επιτροπής Συμβολαιογραφικών Συλλό¬ 
γων Ελλάδος. 

4) Το υπ’ αριθμ. πρωτ. 11698/02-10-2015 έγγραφο του 
Δικηγορικού Συλλόγου Αθηνών. 

5) Το υπ’ αριθμ. πρωτ. 15343/29-10-2015 έγγραφο του 
Ταμείου Χρηματοδοτήσεως Δικαστικών Κτιρίων. 

6) Την ανάγκη σύστασης και συγκρότησης της εν θέ- 
ματι Ομάδας Εργασίας. 

7) Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε: 

Α) Τη σύσταση και συγκρότηση Ομάδας Εργασίας 
με αντικείμενο την υιοθέτηση του ηλεκτρονικού παρά¬ 
βολου (θ-παράβολο) από το Υπουργείο Δικαιοσύνης, 
Διαφάνειας και Ανθρωπίνων Δικαιωμάτων. 

Η Ομάδα Εργασίας αποτελείται από τους: 

1. Αργυρώ Ελευθεριάδου του Λαζάρου, Προϊσταμένη 
Διεύθυνσης στην Κεντρική Υπηρεσία του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων, 
ως Πρόεδρο, 

2. Παναγιώτη Φράγκο του Κωνσταντίνου, Προϊστάμενο 
Διεύθυνσης του Ταμείου Χρηματοδοτήσεως Δικαστικών 
Κτιρίων του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, 

3. Βασίλη Μανιό του Στυλιανού, Διευθυντή Πληροφο¬ 
ριακών Συστημάτων του Δικηγορικού Συλλόγου Αθηνών, 

4. Θεόφιλο Τσαγρή του Αθανασίου, Προϊστάμενο Τμή- 
ματος στην Κεντρική Υπηρεσία του Υπουργείου Δικαιο¬ 
σύνης, Διαφάνειας και Ανθρωπίνων Δικαιωμάτων, 

5. Ελένη Λάππα του Γεωργίου-Άρη, Ειδικό Συνεργάτη 
στο γραφείο του Γενικού Γραμματέα του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων, 

6. Γεώργιο Σάρλη του Αθανασίου, Ειδικό Επιστημονικό 
Προσωπικό στο γραφείο του Υπουργού Δικαιοσύνης, 
Διαφάνειας και Ανθρωπίνων Δικαιωμάτων, 

7. Ελένη Κοντογεώργου του Βασιλείου, συμβολαιο¬ 
γράφο Αθηνών και Αντιπρόεδρο του Συμβολαιογραφι¬ 
κού Συλλόγου Εφετείου Αθηνών-Πειραιώς-Αιγαίου και 
Δωδεκανήσου, 

8. Ελένη Πολύζου του Αναστασίου, υπάλληλο του 
Τμήματος Προϋπολογισμού και Κρατικών Ενισχύσεων 
στην Κεντρική Υπηρεσία του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, 

Χρέη γραμματέα της Ομάδας Εργασίας θα εκτελεί η 
Ελένη Πολύζου. 

Η Ομάδα Εργασίας οφείλει να περατώσει το έργο της 
έως 31 Δεκεμβρίου 2015. 

Β) Στην Πρόεδρο, τα μέλη και την εκτελούσα χρέη 
γραμματέα της ανωτέρω Ομάδας Εργασίας ουδεμία 
αποζημίωση καταβάλλεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 215/120131 (3) 

Χορήγηση ενισχύσεων ήσσονος σημασίας (άθ ιπίηίιτιίε) 
στον γεωργικό τομέα και λεπτομέρειες εφαρμογής, 
στο πλαίσιο του Κανονισμού (ΕΕ) 1408/2013 της Επι¬ 
τροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τις παραγράφους 1,2 και 3, του άρθρου 1, του Ν. 1338/ 

1983 «Εφαρμογή του Κοινοτικού Δικαίου» (Α'34) όπως 
αυτό τροποποιήθηκε με το άρθρο 6, παρ. 1 του Ν. 1440/ 

1984 (Α' 70), το άρθρο 65 του Ν. 1892/1990 (Α' 101), το 
άρθρο 31 του Ν. 2076/1992 (Α' 130) και το άρθρο 19 του 
Ν. 2367/1995 (Α' 261), όπως ισχύει σήμερα. 

2. Την παράγραφο 10, του άρθρου 39 του Ν. 2065/1992 
(Α' 113) που αφορά στην έγκριση οικονομικών ενισχύ¬ 
σεων από τους Υπουργούς Οικονομικών και Γεωργίας. 

3. Τα άρθρα 13-29 του Ν. 2637/1998 (Α' 200) περί 
«Σύστασης Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού κι Εγγυήσεων 
(Ο.Π.Ε.Κ.Ε.Π.Ε.)», όπως τροποποιημένος ισχύει. 

4. α) Το άρθρο 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.δ. 63/2005 (Α' 98). 

β) Το Π.δ. 113/2010 (Α' 194), «Ανάληψη υποχρεώσεων 
από τους Διατάκτες». 

γ) Το Π.δ. 107/2014 (Α' 174), «Οργανισμός Υπουργείου 
Αγροτικής Ανάπτυξης και Τροφίμων». 

δ) Το Π.δ. 111/2014 (Α' 178), «Οργανισμός του Υπουρ¬ 
γείου Οικονομικών». 

ε) Το άρθρο 4 του Π.δ. 70/2015 (Α' 114), «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και του 
Υπουργείου Παραγωγικής Ανασυγκρότησης, Περιβάλλο¬ 
ντος και Ενέργειας σε Υπουργείο Περιβάλλοντος και 
Ενέργειας. Μεταφορά Γ ενικής Γ ραμματείας Βιομηχανίας 
στο Υπουργείο Οικονομίας, Ανάπτυξης και Τουρισμού». 

στ) Το Π.δ. 73/2015 (Α' 116), «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

ζ) Την υπ’ αριθμ. Υ 29 (ΦΕΚ Β' 2168) απόφαση του Πρω¬ 
θυπουργού περί «Ανάθεσης αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

5. Τον Κανονισμό (ΕΕ) 1408/2013 της Επιτροπής, σχε¬ 
τικά με την εφαρμογή των άρθρων 107 και 108 της 
Συνθήκης για τη λειτουργία της Ευρωπαϊκής Ένωσης 
στις ενισχύσεις ήσσονος σημασίας ("άθ ιτιίηίπιίε") στον 
γεωργικό τομέα. 

6. Την υπ’ αριθμ. 271562/2002 απόφαση του Υπουργού 
Γ εωργίας περί «Εγκρίσεως του ΟΠΕΚΕΠΕ ως Οργανι¬ 
σμού Πληρωμής από 1-9-2002» (Β' 1042). 

7. Την υπ’ αριθμ. 282966/09-07-2007 κοινή απόφαση 
των Υπουργών Οικονομίας και Οικονομικών και Αγροτι¬ 
κής Ανάπτυξης και Τροφίμων «Εγκριση του Κανονισμού 


διαδικασίας πληρωμών του Ν.Π.Ι.Δ. με την επωνυμία 
Ο.Π.Ε.Κ.Ε.Π.Ε. των ενισχύσεων που βαρύνουν τον ΕΛΕΓΕΠ» 
(Α' 1205). 

8. Την ανάγκη στήριξης της κτηνοτροφικής δραστη¬ 
ριότητας στην περιοχή του Δήμου Βοιών στην Περιφε¬ 
ρειακή Ενότητα Λακωνίας, λόγω της ολοσχερούς κατα¬ 
στροφής των βοσκήσιμων εκτάσεων από τις πυρκαγιές 
που έπληξαν την περιοχή, κατά τη διάρκεια του θέρους 
του 2015. 

9. Το γεγονός ότι το συνολικό ποσό, που δύναται να 
χορηγηθεί ως ενίσχυση ήσσονος σημασίας (άθ πιίηίπιίε) 
στον τομέα της πρωτογενούς παραγωγής γεωργικών 
προϊόντων, μπορεί να ανέλθει μέχρι του ύψους των 
109.260.000 Ευρώ για κυλιόμενη περίοδο τριών ετών σύμ¬ 
φωνα με τον Κανονισμό (ΕΕ) 1408/2013 της Επιτροπής. 

10. Το γεγονός ότι, το εναπομείναν εθνικό όριο ενίσχυ¬ 
σης ήσσονος σημασίας σύμφωνα με το ως άνω σημείο 9 
επαρκεί για την κάλυψη του ποσού των 38.545,50 Ευρώ. 

11. Το γεγονός ότι, από την υλοποίηση της παρούσας 
προκύπτει δαπάνη σε βάρος του Κρατικού Προϋπολογι¬ 
σμού ποσού 38.545,50 Ευρώ για το έτος 2015, η οποία θα 
καλυφθεί από τον Τακτικό Προϋπολογισμό του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας, ειδικός Φορέας 29/110, ΚΑΕ 2111. 

12. Το υπ’ αριθ. 1245/83711/28-07-2015 έγγραφο της 
Γενικής Διεύθυνσης Βιώσιμης Ζωικής Παραγωγής και 
Κτηνιατρικής του Υπουργείου Παραγωγικής Ανασυγκρό¬ 
τησης, Περιβάλλοντος και Ενέργειας. 

13. Την υπ’ αριθ. 1714/85246/31-07-2015 απόφαση Δέ¬ 
σμευσης Πίστωσης ύψους 38.545,00 Ευρώ της Δ/νσης 
Προϋπολογισμού και Δημοσιονομικών Αναφορών του 
Υπουργείου Παραγωγικής Ανασυγκρότησης, Περιβάλ¬ 
λοντος και Ενέργειας, η οποία καταχωρήθηκε με α/α 
61133 στο Βιβλίο Εγκρίσεων και Εντολών Πληρωμής 
της Υπηρεσίας Δημοσιονομικού Ελέγχου στο Υπουρ¬ 
γείο Παραγωγικής Ανασυγκρότησης, Περιβάλλοντος 
και Ενέργειας. 

14. Την υπ’ αριθ. 236/92418/26-08-2015 Εισήγηση του 
Γ ενικού Διευθυντή Οικονομικών Υπηρεσιών, του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας, βάσει του άρθρου 24, παράγραφος 5, 
περίπτωση Ε του Ν.4270/2014. 

15. Την υπ’ αριθ. 316/87993/07-08-2015 Εισήγηση της 
Δ/νσης Νομοθετικής Πρωτοβουλίας και Διαχείρισης Πα¬ 
ραβάσεων του Υπουργείου Παραγωγικής Ανασυγκρό¬ 
τησης, Περιβάλλοντος και Ενέργειας. 

16. Την υπ’ αριθ. Κ.Μ.Κ.Ε 128023 ΕΞ 2015/17-08-2015 
απάντηση της ΚΕΜΚΕ του Υπουργείου Οικονομικών, 
αποφασίζουμε: 

Άρθρο 1 
Σκοπός 

Σκοπός της παρούσας είναι η θέσπιση: 

1. Του απαραίτητου θεσμικού πλαισίου για τη χορήγη¬ 
ση κρατικών ενισχύσεων ήσσονος σημασίας (άθ ππίπίιτιίε), 
σύμφωνα με τους όρους και τις προϋποθέσεις του Κα¬ 
νονισμού (ΕΕ) 1408/2013 της Επιτροπής στην περιοχή 
του Δήμου Βοιών στην Περιφερειακή Ενότητα Λακωνίας. 

2. Των λεπτομερειών εφαρμογής καθώς και της διαδι¬ 
κασίας χορήγησης των ανωτέρω κρατικών ενισχύσεων, 
προκειμένου να ενισχυθεί η ελληνική κτηνοτροφία, στην 
περιοχή του Δήμου Βοιών στην Περιφερειακή Ενότητα 
Λακωνίας. 

Αρθρο 2 

Πεδίο εφαρμογής 

Στο πλαίσιο της παρούσας απόφασης οι ενισχύσεις 
χορηγούνται με βάση τον Κανονισμό (ΕΕ) 1408/2013 της 
Επιτροπής. Δεν δύνανται να χορηγηθούν ενισχύσεις: 

1. των οποίων το ποσό καθορίζεται με βάση την τιμή 
ή την ποσότητα των προϊόντων που αγοράζονται ή 
διατίθενται στην αγορά, 

2. για δραστηριότητες που σχετίζονται με τις εξαγω¬ 
γές, δηλαδή τις ενισχύσεις που συνδέονται άμεσα με 
τις εξαγόμενες ποσότητες, με την λειτουργία δικτύου 
διανομής ή με άλλες τρέχουσες δαπάνες σχετικές με 
την εξαγωγική δραστηριότητα, 

3. που χορηγούνται υπό τον όρο της χρησιμοποίησης 
εγχώριων προϊόντων αντί των εισαγομένων, 

4. που χορηγούνται σε προβληματικές επιχειρήσεις, 
σύμφωνα με τον ορισμό που περιλαμβάνεται στο Τμήμα 
2.2 της Ανακοίνωσης της Ευρωπαϊκής Επιτροπής υπ’ 
αριθμ. 2014/0249/01 της 31.07.2014. 

Αρθρο 3 
Δικαιούχοι 

Δικαιούχοι κρατικής ενίσχυσης, στο πλαίσιο της 
παρούσας απόφασης, είναι γεωργοί που δραστηριο¬ 
ποιούνται στον τομέα της πρωτογενούς παραγωγής 
γεωργικών προϊόντων και ειδικότερα κτηνοτρόφοι αιγο¬ 
προβάτων και βοοειδών, που δραστηριοποιούνται στην 
περιοχή του Δήμου Βοιών στην Περιφερειακή Ενότητα 
Λακωνίας, λόγω καταστροφής των βοσκήσιμων εκτάσε¬ 
ων από τις πυρκαγιές που έπληξαν την περιοχή, κατά τη 
διάρκεια του θέρους του 2015, και οι οποίοι θα πρέπει 
να πληρούν τις εξής προϋποθέσεις: 

1. Να έχουν υποβάλλει δήλωση εκμετάλλευσης- ενιαία 
αίτηση ενίσχυσης για το έτος χορήγησης της ενίσχυσης 
ήσσονος σημασίας (άθ πιίπίπιίε) δηλώνοντας ότι διατη¬ 
ρούν στην εκμετάλλευση τους αιγοπρόβατα και βοοειδή. 

2. Να έχουν υποβάλλει φορολογική δήλωση το έτος 
χορήγησης της κρατικής ενίσχυσης ήσσονος σημασίας 
(άθ πιίπίπιίε). 

3. Η έδρα εκμετάλλευσής τους να βρίσκεται εντός των 
ορίων του Δήμου Βοιών της Περιφερειακής Ενότητας 
Λακωνίας. 

4. Να μην έχουν λάβει οι ίδιοι ή επιχείρηση, δυνάμενη 
να λογισθεί ενιαία με αυτούς, σύμφωνα με το αρ. 2 
παρ. 2 του ΕΚ 1408/2013, κατά το τρέχον έτος και τα 
δύο προηγούμενα οικονομικά έτη ενισχύσεις ήσσονος 
σημασίας το ύψος των οποίων, συμπεριλαμβανόμενης 
της χορηγούμενης με την παρούσα, υπερβαίνει το ποσό 
των 15.000,00 Ευρώ. 

Αρθρο 4 
Ύψος ενίσχυσης 

1. Το ποσό της ενίσχυσης είναι το ίδιο για κάθε δικαι¬ 
ούχο και χορηγείται κατ’ αποκοπή για ένα μήνα, ανά¬ 
λογα με τις μονάδες ζώων που έχει στην κατοχή του. 

2. Το συνολικό ποσό των ενισχύσεων ήσσονος σημα¬ 
σίας που δύναται να χορηγηθεί στον ίδιο δικαιούχο, δεν 
μπορεί να υπερβαίνει τις 15.000,00 Ευρώ σε περίοδο τρι¬ 
ών οικονομικών ετών υπολογιζόμενη σε κυλιόμενη βάση. 

3. Το ποσό της ενίσχυσης ορίζεται σε 10,50 Ευρώ ανά 
αιγοπρόβατο και σε 105,00 € ανά βοοειδές. 

4. Το σωρευτικό ποσό των ενισχύσεων ήσσονος ση¬ 
μασίας που χορηγούνται σε επιχειρήσεις που δραστη¬ 
ριοποιούνται στην πρωτογενή παραγωγή γεωργικών 
προϊόντων σε οποιαδήποτε περίοδο τριών οικονομικών 


ετών δεν δύναται να υπερβαίνει το εθνικό ανώτατο όριο 
που καθορίζεται στο παράρτημα του Κανονισμού (ΕΕ) 
1408/2013 (109.260.000,00 Ευρώ). 

Αρθρο 5 
Χρηματοδότηση 

1. Η δημόσια δαπάνη που προκύπτει από την εφαρμογή 
της παρούσας απόφασης βαρύνει τον Ειδικό Λογαρια¬ 
σμό Εγγυήσεων Γεωργικών Προϊόντων (ΕΛΕΓΕΠ), ο οποί¬ 
ος θα χρηματοδοτηθεί με μεταφορά του αντίστοιχου 
ποσού για το έτος 2015 από τον Τακτικό Προϋπολογισμό 
του Υπουργείου Αγροτικής Ανάπτυξης και Τροφίμων, 
Ειδικός Φορέας 29/110, ΚΑΕ 2111. 

2. Οργανισμός Πληρωμής των ενισχύσεων είναι ο 
ΟΠΕΚΕΠΕ σύμφωνα με την διαδικασία που αναφέρεται 
στην υπ’ αριθμ. 37501/2009 κοινή υπουργική απόφαση 
των Υπουργών Οικονομίας και Οικονομικών και Αγρο¬ 
τικής Ανάπτυξης και Τροφίμων με θέμα «Μεταφορά της 
Δημόσιας Δαπάνης στον ΟΠΕΚΕΠΕ» (Β' 485). 

Αρθρο 6 

Διαδικασία Πληρωμής - Έλεγχος 

Ο αρμόδιος φορέας για την χορήγηση της κρατικής ενί¬ 
σχυσης ήσσονος σημασίας (άθ πιίπίπιίε) της παρούσης, εί¬ 
ναι ο Οργανισμός Πληρωμών και Ελέγχου Κοινοτικών Ενι¬ 
σχύσεων Προσανατολισμού και Εγγυήσεων (Ο.Π.Ε.Κ.Ε.Π.Ε.), 
ο οποίος ενημερώνει τους ενδιαφερομένους για το ποσό 
της κρατικής ενίσχυσης που μπορούν να λάβουν, εφόσον 
πληρούν τις προϋποθέσεις του Κανονισμού (ΕΕ) 1408/2013 
της Επιτροπής, καθώς και ότι η ενίσχυση θεωρείται ήσσο¬ 
νος σημασίας με παραπομπή στον κανονισμό. Σε περίπτω¬ 
ση ενίσχυσης με άλλη μορφή πλην της επιχορήγησης, το 
ακαθάριστο ισοδύναμο αυτών υπολογίζεται σύμφωνα με 
τα οριζόμενα στο αρ. 4 του εν λόγω Κανονισμού. 

Κάθε υπηρεσία και εποπτευόμενος φορέας του Υπουρ¬ 
γείου Αγροτικής Ανάπτυξης και Τροφίμων υποχρεού- 
ται να θέτει στη διάθεση του Ο.Π.Ε.Κ.Ε.Π.Ε. τις βάσεις 
δεδομένων που τηρεί με όλες τις πληροφορίες και τα 
αναγκαία στοιχεία, προκειμένου να πραγματοποιούνται 
οι απαραίτητοι διασταυρωτικοί μηχανογραφικοί έλεγχοι 
καθώς και να καθορίζονται οι εν δυνάμει δικαιούχοι. 

1. Η Διεύθυνση Πληροφορικής του Ο.Π.Ε.Κ.Ε.Π.Ε.: 

α) πραγματοποιεί διασταυρωτικούς μηχανογραφικούς 
ελέγχους με βάση τα δηλωθέντα στοιχεία στην δήλωση 
εκμετάλλευσης- αίτηση ενιαίας ενίσχυσης 

β) ενημερώνει τους εν δυνάμει δικαιούχους για το 
ποσό της κρατικής ενίσχυσης που μπορούν να λάβουν 
μέσω διαδικτυακής εφαρμογής στον ιστότοπο του 
Ο.Π.Ε.Κ.Ε.Π.Ε. και 

γ) συντάσσει καταστάσεις πληρωμής των δικαιούχων. 

2. Οι εν δυνάμει δικαιούχοι μετά την ανάρτηση των 
ποσών της κρατικής ενίσχυσης υποχρεούνται στην 
υποβολή, στις Περιφερειακές Δ/νσεις - Περιφερειακές 
Μονάδες του Ο.Π.Ε.Κ.Ε.Π.Ε., Υπεύθυνης Δήλωσης σχετικά 
με άλλες ενισχύσεις ήσσονος σημασίας που έλαβαν, 
οι ίδιοι ή επιχείρηση δυνάμενη να λογισθεί ενιαία με 
αυτούς, σύμφωνα με το αρ. 2 παρ. 2 του ΕΚ 1408/2013, 
κατά το τρέχον έτος και τα δύο προηγούμενα οικονο¬ 
μικά έτη, ώστε να εξακριβωθεί ότι, με την είσπραξη της 
νέας ενίσχυσης, το συνολικό ποσό ενισχύσεων ήσσονος 
σημασίας, δεν θα υπερβεί το ανώτατο ατομικό όριο των 
15.000,00 Ευρώ, σε κυλιόμενη περίοδο τριών ετών σύμ¬ 
φωνα με το άρθρο 3, παρ. 2 του ανωτέρω κανονισμού. Οι 
εν λόγω Υπεύθυνες Δηλώσεις χρησιμοποιούνται και για 

τη διασταύρωση μη υπέρβασης του σωρευτικού εθνικού 
ορίου ενισχύσεων ήσσονος σημασίας στο γεωργικό το¬ 
μέα σύμφωνα με το αρ.3, παρ.3 του ιδίου Κανονισμού. 

3. Η Δ/νση Αμεσων Ενισχύσεων και Αγοράς- Τμήμα 
Αγοράς του ΟΠΕΚΕΠΕ προβαίνει στην αναγνώριση και 
εκκαθάριση της δαπάνης και διαβιβάζει σχετικό φάκελο 
πληρωμής στην Δ/νση Πληρωμών. 

4. Η Δ/νση Πληρωμών του Ο.Π.Ε.Κ.Ε.Π.Ε. προβαίνει: 

- στην έκδοση εντολής πληρωμής και 

- στην αποστολή μαγνητικού αρχείου στο χρηματο¬ 
πιστωτικό ίδρυμα για την πίστωση των ατομικών τρα¬ 
πεζικών λογαριασμών των δικαιούχων. 

5. Ο Ο.Π.Ε.Κ.Ε.Π.Ε. υποχρεούται να θέτει στη διάθεση 
των υπηρεσιών του Υπουργείου Αγροτικής Ανάπτυξης 
και Τροφίμων που είναι αρμόδιες για τον καθορισμό των 
λεπτομερειών εφαρμογής της κρατικής ενίσχυσης ήσσο¬ 
νος σημασίας (άσ πιίπίπηίε), κάθε πληροφορία σχετική με 
την πορεία εφαρμογής της κρατικής ενίσχυσης ήσσονος 
σημασίας (άθ πηίηίπηίε) της παρούσας. Στο πλαίσιο αυτό ο 
Ο.Π.Ε.Κ.Ε.Π.Ε. μεριμνά για την δημιουργία των κατάλληλων 
εκτυπωτικών που θα αντλούν κατά περίπτωση τις απαραί¬ 
τητες πληροφορίες από τις βάσεις δεδομένων. 

6. Σε περίπτωση εκ των υστέρων διαπίστωσης υπέρ¬ 
βασης του ανώτατου ορίου (παράγραφος 2, άρθρο 3 
του Καν (ΕΕ) 1408/2013) συνεπεία υπέρβασης του ποσού 
η αρμόδια υπηρεσία φροντίζει για την ανάκτηση της 
χορηγηθείσας ενίσχυσης στο σύνολο της στο δικαι¬ 
ούχο, σύμφωνα με τα οριζόμενα στο αρ. 3, παρ. 7 του 
Κανονισμού 1408/2013. 

7. Τα αρχεία που αφορούν μεμονωμένες ενισχύσεις 
χορηγούμενες στο πλαίσιο της παρούσας απόφασης 
και αποδεικνύουν την πλήρωση των όρων του Κανο¬ 
νισμού (ΕΕ) 1408/2013 διατηρούνται από τον ΟΠΕΚΕΠΕ 
για τουλάχιστον 10 έτη, από την ημερομηνία κατά την 
οποία χορηγήθηκε η τελευταία ενίσχυση. 

Αρθρο 7 

Τελικές διατάξεις 

Οι διατάξεις της παρούσας ισχύουν από την ημερο¬ 
μηνία δημοσίευσής τους στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2015 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΓΕΩΡΓΙΟΣ ΧΟΥΛΙΑΡΑΚΗΣ ΕΥΑΓΓΕΛΟΣ ΑΠΟΣΤΟΛΟΥ 
-♦- 

Αριθμ. 76626 (4) 

Έγκριση υπέρβασης του ανώτατου αριθμού επιτρεπό¬ 
μενων ημερών για εκτός έδρας μετακινήσεις υπαλ¬ 
λήλων της Διεύθυνσης Κτηνιατρικής Κυκλάδων και 
του Τμήματος Κτηνιατρικής Ανδρου της Περιφέρει¬ 
ας Νοτίου Αιγαίου, για το έτος 2015. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

• του Ν.3852/2010 (ΦΕΚ 87/τ.Α707-06-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 


Διοίκησης- Πρόγραμμα Καλλικράτης και ειδικότερα τα 
άρθρα 164,175 και 184. 

• του Π.δ. 143/2010 (ΦΕΚ 236/τ.Α'/27-12-2010) «Οργανι¬ 
σμός της Αποκεντρωμένης Διοίκησης Αιγαίου». 

• του άρθρου 2 παρ. 3 του Ν.2685/1999 (ΦΕΚ 35/τ.Α'/ 
18-02-1999) «Κάλυψη δαπανών μετακινούμενων υπαλλή¬ 
λων εντός και εκτός επικράτειας και άλλες διατάξεις», 
όπως έχει τροποποιηθεί και ισχύει, καθώς και τις δια¬ 
τάξεις του άρθρου 23 παρ. 1 του Ν. 3613/2007 (ΦΕΚ 263/ 
τ.Α723-11-2007) «Μετακινήσεις Τεχνικού Προσωπικού 
των Ν.Α. και αποζημίωση υπηρετούντων σε γραφεία 
Νομαρχών». 

• του άρθρου 9 παρ. 1 του Ν.3833/2010 (ΦΕΚ 40/τ.Α7 
15-03-2010) «Προστασία της εθνικής οικονομίας-επείγο- 
ντα μέτρα για την αντιμετώπιση της δημοσιονομικής 
κρίσης». 

• του άρθρου 56 του Ν. 4257/2014(ΦΕΚ 93/τ.Α'/14-04-2014) 
«Επείγουσες Ρυθμίσεις Αρμοδιότητας Υπουργείου Εσω¬ 
τερικών». 

• του Ν.4270/2014 (ΦΕΚ 143/τ.Α728-06-2014) «Αρχές 
δημοσιονομικής διαχείρισης και εποπτείας (ενσωμά¬ 
τωση της Οδηγίας 2011/85/ΕΕ) - Δημόσιο Λογιστικό και 
άλλες διατάξεις». 

• του άρθρου 28 του Ν. 4325/2015 (ΦΕΚ 47/τ.Α'/ΙΙ-05-2015) 
«Εκδημοκρατισμός της Διοίκησης - Καταπολέμηση Γρα- 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις». 

• Την αριθ. 4/06-02-2015 (ΦΕΚ 24/τ.Α706-02-2015) Πρά¬ 
ξη Υπουργικού Συμβουλίου, περί αποδοχής παραιτή¬ 
σεων των Γ ενικών Γ ραμματέων των Αποκεντρωμένων 
Διοικήσεων της Χώρας. 

2. Την υπ’ αριθ. 26158/3764 (2013)/28-03-2014 (ΦΕΚ 828/ 
τ.Β703-04-2014) απόφαση του Γ ενικού Γ ραμματέα Απο¬ 
κεντρωμένης Διοίκησης Αιγαίου περί παροχής εξουσιο¬ 
δότησης υπογραφής διοικητικών πράξεων και εγγράφων 
«με εντολή Γ ενικού Γ ραμματέα Αποκεντρωμένης Διοίκη¬ 
σης Αιγαίου» στον Προϊστάμενο της Γ ενικής Διεύθυνσης 
Εσωτερικής Λειτουργίας της Αποκεντρωμένης Διοίκη¬ 
σης Αιγαίου και στους Προϊσταμένους των οργανικών 
μονάδων αυτής. 

3. Την υπ’ αριθ. 2472/21-03-2011 (ΦΕΚ 761/τ.Β706-05-2011) 
απόφαση του Γενικού Γραμματέα Αποκεντρωμένης 
Διοίκησης Αιγαίου σχετικά με το ανώτατο όριο επι¬ 
τρεπόμενων ημερών κίνησης εκτός έδρας υπαλλήλων 
υπηρετούντων της Περιφέρειας Νοτίου Αιγαίου. 

4. Το υπ’ αριθ. 128108/10580/29-10-2015 έγγραφο της 
Περιφέρειας Νοτίου Αιγαίου, αναφορικά με την έγκριση 
υπέρβασης ανώτατου ορίου επιτρεπόμενων ημερών κί¬ 
νησης εκτός έδρας για τον Προϊστάμενο του Τμήματος 
Υγείας Ζώων της Διεύθυνσης Κτηνιατρικής Κυκλάδων 
της Περιφέρειας Νοτίου Αιγαίου, κλάδου ΠΕ Κτηνιά¬ 
τρων, δύο υπαλλήλους του Τμήματος Κτηνιατρικής 
Ανδρου της Περιφέρειας Νοτίου Αιγαίου, κλάδου ΠΕ 
Κτηνιάτρων και έναν υπάλληλο του Τμήματος Κτηνια¬ 
τρικής Άνδρου της Περιφέρειας Νοτίου Αιγαίου, κλάδου 
ΔΕ Σπερματεγχυτών. 

5. Το γεγονός ότι η ζητούμενη έγκριση είναι επιβεβλη¬ 
μένη λόγω πραγματοποίησης κρεοσκοπικών και αστυ- 
κτηνιατρικών ελέγχων σε νησιά των Κυκλάδων, που δε 
διαθέτουν κτηνίατρο, για τη συνέχιση των αιμοληψιών 
του προγράμματος βρουκέλλωσης αιγών, προβάτων και 
βοοειδών και ενζωοτικής λεύκωσης βοοειδών, καθώς 

επίσης και για τον έλεγχο και καταγραφή του ζωικού 
κεφαλαίου. Σημειώνεται ότι οι εγκεκριμένες ημέρες για 
εκτός έδρας μετακινήσεις των παραπάνω υπαλλήλων 
έχουν σχεδόν εξαντληθεί. 

6. Το γεγονός ότι από την παρούσα απόφαση για τις 
επιπλέον είκοσι ημέρες για τους ανωτέρω υπαλλήλους 
προκαλείται συνολική δαπάνη εξακοσίων (600) ευρώ για 
τον Προϊστάμενο του Τμήματος Υγείας των Ζώων της 
Διεύθυνσης Κτηνιατρικής Κυκλάδων και χιλίων τετρα- 
κοσίων (1.400) ευρώ για τους υπαλλήλους του Τμήματος 
Κτηνιατρικής Άνδρου, σε βάρος του προϋπολογισμού 
του έτους 2015 της Περιφέρειας Νοτίου Αιγαίου και 
είναι εγγεγραμμένη στον φορέα 310, ΚΑΕ: 0711, απο¬ 
φασίζουμε: 

Εγκρίνεται η υπέρβαση του ανώτατου ορίου επιτρε¬ 
πόμενων ημερών μετακίνησης εκτός έδρας κατά είκοσι 
(20) ημέρες ως εξής: 

Α) Για τον Προϊστάμενο του Τμήματος Υγείας των 
Ζώων της Διεύθυνσης Κτηνιατρικής Κυκλάδων, κλάδου 
ΠΕ Κτηνιάτρων, για το έτος 2015 και 

Β) Για τρεις (3) υπαλλήλους του Τμήματος Κτηνια¬ 
τρικής Ανδρου και συγκεκριμένα δύο (2) υπαλλήλους 
κλάδου ΠΕ Κτηνιάτρων και έναν (1) υπάλληλο κλάδου 
ΔΕ Σπερματεγχυτών, για το έτος 2015. 

Επιτρέπεται ο συμψηφισμός των επιπλέον κατά μήνα 
ημερών εκτός έδρας, χωρίς υπέρβαση του προβλεπό- 
μενου κατά περίπτωση ανώτατου ορίου ημερών εκτός 
έδρας ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Νοεμβρίου 2015 

Με εντολή Γ ενικού Γ ραμματέα 
Αποκεντρωμένης Διοίκησης 
Η Αναπληρώτρια Γ ενική Διευθύντρια 
ΠΕΤΡΟΥΛΑ ΑΠΟΣΤΟΛΑΚΗ 

-♦- 

Αριθμ. 76628 (5) 

Έγκριση υπέρβασης του ανώτατου αριθμού επιτρεπόμε¬ 
νων ημερών για εκτός έδρας μετακινήσεις του Προ¬ 
ϊσταμένου του Τεχνικού Τμήματος της Διεύθυνσης 
Μεταφορών και Επικοινωνιών Κυκλάδων της Περι¬ 
φέρειας Νοτίου Αιγαίου, κλάδου ΠΕ Μηχανικών, για 
το έτος 2015. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

• του Ν.3852/2010 (ΦΕΚ 87/τ.Α707-06-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης και ειδικότερα τα 
άρθρα 164,175 και 184. 

• του Π.δ. 143/2010 (ΦΕΚ 236/τ.Α727-12-2010) «Οργανι¬ 
σμός της Αποκεντρωμένης Διοίκησης Αιγαίου». 

• του άρθρου 2 παρ. 3 του Ν.2685/1999 (ΦΕΚ 35/τ.Α'/ 
18-02-1999) «Κάλυψη δαπανών μετακινούμενων υπαλλή¬ 
λων εντός και εκτός επικράτειας και άλλες διατάξεις», 
όπως έχει τροποποιηθεί και ισχύει, καθώς και τις δια¬ 
τάξεις του άρθρου 23 παρ. 1 του Ν. 3613/2007 (ΦΕΚ 263/ 
τ.Α'/23-11-2007) «Μετακινήσεις Τεχνικού Προσωπικού 
των Ν.Α. και αποζημίωση υπηρετούντων σε γραφεία 
Νομαρχών». 


• του άρθρου 9 παρ. 1 του Ν.3833/2010 (ΦΕΚ 40/τ.Α7 
15-03-2010) «Προστασία της εθνικής οικονομίας-επείγο- 
ντα μέτρα για την αντιμετώπιση της δημοσιονομικής 
κρίσης». 

• του άρθρου 56 του Ν. 4257/2014 (ΦΕΚ 93/τ.Α7 
14-04-2014) «Επείγουσες Ρυθμίσεις Αρμοδιότητας 
Υπουργείου Εσωτερικών». 

• του Ν.4270/2014 (ΦΕΚ 143/τ.Α728-06-2014) «Αρχές 
δημοσιονομικής διαχείρισης και εποπτείας (ενσωμά¬ 
τωση της Οδηγίας 2011/85/ΕΕ) - Δημόσιο Λογιστικό και 
άλλες διατάξεις». 

• του άρθρου 28 του Ν. 4325/2015 (ΦΕΚ 47/τ.Α'/ΙΙ-05-2015) 
«Εκδημοκρατισμός της Διοίκησης - Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις». 

• Την αριθ. 4/06-02-2015 (ΦΕΚ 24/τ.Α706-02-2015) Πρά¬ 
ξη Υπουργικού Συμβουλίου, περί αποδοχής παραιτή¬ 
σεων των Γ ενικών Γ ραμματέων των Αποκεντρωμένων 
Διοικήσεων της Χώρας. 

2. Την υπ’ αριθ. 26158/3764 (2013)/28-03-2014 (ΦΕΚ 
828/τ.Β703-04-2014) απόφαση του Γενικού Γραμματέα 
Αποκεντρωμένης Διοίκησης Αιγαίου περί παροχής 
εξουσιοδότησης υπογραφής διοικητικών πράξεων και 
εγγράφων «με εντολή Γ ενικού Γ ραμματέα Αποκεντρωμέ¬ 
νης Διοίκησης Αιγαίου» στον Προϊστάμενο της Γ ενικής 
Διεύθυνσης Εσωτερικής Λειτουργίας της Αποκεντρω¬ 
μένης Διοίκησης Αιγαίου και στους Προϊσταμένους των 
οργανικών μονάδων αυτής. 

3. Την υπ’ αριθ. 2472/21-03-2011 (ΦΕΚ 761/τ.Β706-05-2011) 
απόφαση του Γενικού Γραμματέα Αποκεντρωμένης 
Διοίκησης Αιγαίου σχετικά με το ανώτατο όριο επι¬ 
τρεπόμενων ημερών κίνησης εκτός έδρας υπαλλήλων 
υπηρετούντων της Περιφέρειας Νοτίου Αιγαίου. 

4. Το υπ’ αριθ. 107859/8893/28-09-2015 έγγραφο της 
Περιφέρειας Νοτίου Αιγαίου, αναφορικά με την έγκρι¬ 
ση υπέρβασης ανώτατου ορίου επιτρεπόμενων ημερών 
κίνησης εκτός έδρας του Προϊσταμένου του Τεχνικού 
Τ μήματος της Διεύθυνσης Μεταφορών και Επικοινωνιών 
Κυκλάδων της Περιφέρειας Νοτίου Αιγαίου, κλάδου ΠΕ 
Μηχανικών, καθώς και το από 03-11-2015 ηλεκτρονικό 
ταχυδρομείο. 

5. Το γεγονός ότι η ζητούμενη έγκριση είναι επιβε¬ 
βλημένη λόγω συμμετοχής του εν λόγω υπαλλήλου σε 
επιτροπή εξετάσεων υποψηφίων οδηγών, σε επιτροπή 
ελέγχου αθλητικών εγκαταστάσεων και σε επιτροπή 
ελέγχου του μέτρου 123Α (επιθεωρήσεις - αυτοψίες). 
Σημειώνεται ότι οι εγκεκριμένες ημέρες για εκτός έδρας 
μετακινήσεις του παραπάνω υπαλλήλου έχουν σχεδόν 
εξαντληθεί. 

6. Το γεγονός ότι από την παρούσα απόφαση για 
τις επιπλέον είκοσι ημέρες για τον ανωτέρω υπάλληλο 
προκαλείται συνολική δαπάνη τριών χιλιάδων (3.000) 
ευρώ, σε βάρος του προϋπολογισμού του έτους 2015 
της Περιφέρειας Νοτίου Αιγαίου και είναι εγγεγραμμένη 
στον φορέα 310, ΚΑΕ: 0711, αποφασίζουμε: 

Εγκρίνεται η υπέρβαση του ανώτατου ορίου επιτρε¬ 
πόμενων ημερών μετακίνησης εκτός έδρας κατά είκοσι 
(20) ημέρες για τον Προϊστάμενο του Τεχνικού Τμήματος 
της Διεύθυνσης Μεταφορών και Επικοινωνιών Κυκλάδων 
της Περιφέρειας Νοτίου Αιγαίου, κλάδου ΠΕ Μηχανικών, 
για το έτος 2015. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επιτρέπεται ο συμψηφισμός των επιπλέον κατά μήνα ημερών εκτός έδρας, χωρίς υπέρβαση του προβλεπόμενου 
κατά περίπτωση ανώτατου ορίου ημερών εκτός έδρας ετησίως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 5 Νοεμβρίου 2015 

Με εντολή Γενικού Γραμματέα 
Αποκεντρωμένης Διοίκησης 
Η Αναπληρώτρια Γ ενική Διευθύντρια 
ΠΕΤΡΟΥΛΑ ΑΠΟΣΤΟΛΑΚΗ 

